Publication: Magyar Közlöny
Issue: MK-1999-70 (Year: 1999, Number: 70)
Era: 1990-2004
Section: 10/1993. (XII. 30.) MüM rendelet előírásai szerint kell
Paragraph Index: 811

b) A szóbeli vizsga tételei a — Vállalkozói ismeretek — Vállalkozásgazdaságtan és számvitel — Stratégiai menedzsment című tárgyakból készülnek. A szóbeli vizsga időtartama tárgyanként 15—20 perc. A vizsgázó minden tárgyból egy tételt kap, amelyben a témakörre vonatkozó definíciók, meghatározások, összefüggések és alkalmazások szerepelnek. A szóbeli vizsgán a jelölt az alábbi témakörökben ad számot tudásáról: — A vállalkozások indításának kérdései. — A vállalkozások információs rendszerének felépítése, a számviteli információs rendszer, a menedzsment számvitel. — Pénzügyi elemzés lényege és eszközei, a pénzügyi számvitel. — A vállalkozásokat terhelő adók és adójellegű fizetési kötelezettségek. — A vállalatok tevékenységi rendszere. — A vállalati marketing szerepe és eszközei. A piac elemzése. A fogyasztói magatartás. Piacszegmentáció— célpiacválasztás—pozicionálás. — Termékpolitika, árpolitika, értékesítés. — Marketingkommunikáció, a marketinginformációs rendszer, a marketingszervezet. — A marketingtevékenység értékelése. A nemzetközi marketing alapjai. — Az üzleti terv készítésének folyamata és módszerei. — Döntési kritériumok a beruházási javaslatok vizsgálatához. — Gépcsere vizsgálatok, az optimális élettartam becslése, meghatározása. — Menedzsment irányzatok. Alapvető szervezeti formák. — Stratégiai tervezés és elemzés. — Stratégiai célrendszer, a stratégiai célok elérésére szolgáló akciók, a stratégia megvalósítása. — Az érdekeltségi és ösztönzési rendszer és a stratégiai menedzsment összefüggései. — A vállalati szervezeti rendszer, a szervezeti kultúra és a stratégiai menedzsment összefüggései. — A stratégiai menedzsment humán kérdései.

Source: https://magyarkozlony.hu/hivatalos-lapok/4664456b6ca43ff86a2a2b6982a59c6fccf07275/dokumentumok/31c1a3f32db4c620634c8207553b5a3a23dbf7ef/letoltes